**How To Be A שליח ציבור**

**יהודה בלסם**

**Refusing**

1. **תלמוד בבלי מסכת ברכות דף לד עמוד א**

תנו רבנן: העובר לפני התיבה - צריך לסרב, ואם אינו מסרב - דומה לתבשיל שאין בו מלח, ואם מסרב יותר מדאי - דומה לתבשיל שהקדיחתו מלח. כיצד הוא עושה - פעם ראשונה יסרב, שניה מהבהב, שלישית - פושט את רגליו ויורד. תנו רבנן: שלשה רובן קשה ומיעוטן יפה, ואלו הן: שאור, ומלח, וסרבנות.

1. **טור אורח חיים הלכות ברכות השחר ושאר ברכות סימן נג**

היורד לפני התיבה ואינו ש"צ קבוע צריך לסרב מעט קודם שירד ולא יותר מדאי אלא בפעם ראשונה מסרב וכשיאמרו לו פעם שנייה מכין עצמו כמי שרוצה לעמוד ובפעם שלישית יעמוד ואם טעה ש"ץ וצריכין להעמיד אחר תחתיו אותו שמעמידין תחתיו לא יסרב:

1. **תלמוד בבלי מסכת ערכין דף יא עמוד ב**

בעי רבי אבין: עולת נדבת ציבור, טעונה שירה או אינה טעונה שירה? עולותיכם אמר רחמנא, אחת עולת חובה ואחת עולת נדבה, או דלמא עולותיכם דכולהו ישראל קאמר רחמנא? ת"ש: ויאמר חזקיהו להעלות העולה (על המזבח) +מסורת הש"ס: [להמזבח]+ ובעת החל העולה החל שיר ה' והחצוצרות ע"י כלי (שיר) דוד מלך ישראל, האי שירה מאי עבידתה? אילימא דעולת חובה, ל"ל אימלוכי? אלא לאו דעולת נדבה. א"ר יוסף: לא, עולת ראש חודש הוה, וקא מיבעיא להו: מי הוקבע ר"ח בזמנו דליקרב או לא. אמר ליה אביי: ומי מצית אמרת הכי? והכתיב: ביום ששה עשר לחדש הראשון וגו' ויאמר חזקיהו להעלות העולה (על המזבח) +מסורת הש"ס: [להמזבח]+! אלא אמר רמי בריה דרב ייבא: כבש הבא עם העומר קמיבעיא להו, מי קבע ר"ח בזמנו דליקריב או לא. מתקיף לה רב אויא: וליחזי פסח היכי עביד? מצה היכי אכיל? אלא אמר רב אשי: מידי דהוה אשליחא דציבורא דממליך. השתא דאתית להכי, אפילו תימא עולת חובה, מידי דהוה אשליחא דציבורא דממליך.

1. **ביאור הגר"א אורח חיים סימן נג סעיף טו**

ש"ץ כו'. ע"ל סי' קל"ט סעיף ג' והוא תמוה דהא בהדיא אמרינן בערכין י"א ב' א"ר אשי מידי דהוי אשליחא דצבורא דצריך למימלך כו':

1. **ביאור הלכה סימן נג סעיף טו ד"ה \* ולא ימתין**

ובביאור הגר"א סותר לזה מערכין י"א ע"ב דש"ץ מימלך לתפלה עיין שם. ומהטור ג"כ אינו מוכח רק דאינו צריך לסרב אבל לא דאין צריך להמתין כלל. ומ"מ בדוחק יש ליישב דעת השו"ע דמיירי הגמרא בש"ץ שאינו קבוע לענין התפלה רק דהוא ממונה לשארי דברים ולפי מה שפי' רש"י בחולין כ"ד ע"ב דיש ש"ץ שהוא ממונה לתקיעת שופר ולנדות ושארי דברים עיין שם ואף על גב דבודאי מתרצים הצבור שיהיה הוא שלוחם ג"כ לתפלה מ"מ עביד דמימלך משא"כ בש"ץ שהתמנותו היה העיקר שהוא יהיה הש"ץ לתפלה א"צ למימלך כלל ובלוים שם כיון שזה היום הא' שנתמנו לעבודתם כדמוכח בקרא שם אפשר דגרע מש"ץ קבוע שעומד תמיד לכך:

1. **חכמת שלמה אורח חיים סימן נג סעיף טו**

ולפענ"ד אחרי המחילה מכבוד תורתו הרמה דימה שני ענינים נפרדים, דכאן הוי כוונת המחבר כך, דאיש אחר שאינו קבוע אין לו להיות הוא המתחיל בדבר ולבקש להתפלל, דזה הוי כיוהרא, דמראה כאילו הוא ראוי להתפלל, ולכך צריך להמתין עד שיאמרו לו אחרים תחלה, ויהיו הם המתחילים עמו תחלה. אבל ש"ץ קבוע ליכא יוהרא, ורשאי הוא להתחיל בדבר ולירד לפני התיבה, ולזה כתב דש"ץ קבוע יורד מעצמו, ואין צריך אחרים שיאמרו לו תחלה. אבל מכל מקום אף דהוא המתחיל ויורד תחלה, מכל מקום צריך שימלוך הוא תחלה בציבור, ומזה מיירי בערכין דהוא יהיה המתחיל וישאל אותם אם יתפלל, וזה ברור ונכון לפענ"ד, ודו"ק:

1. **חידושי הרא"ה מסכת ברכות פרק ה - אין עומדין**

ואם מסרב יותר מדאי דומה לתבשיל שהקדיחתו מלח. כיצד יעשה פעם ראשונה מסרב, שניה מהבהב, שלישית פושט רגליו ויורד. פי' ומיהו הני מילי כולהו הכל לפי המפייס והמתפייס, שאם המפייס אדם גדול אין מסרבין בו כלל. ודברים אלו לפי מה שהוא, ומיהו מתניתא ברובא דעלמא.

1. **מגן אברהם סימן נג ס"ק יז**

אינו מסרב לו כלל. דאין מסרבין לגדול וכתבו התו' ספ"ז דפסחים דבדבר גסות ושררה אפילו האומר לו הוא אדם גדול יסרב ועמ"ש סי' ק"ע ס"ה:

1. **תשובות והנהגות כרך א סימן קיב**

נראה שעיקר הקפידא בזמנם שרובם לא היו בקיאים והוציא אותם ש"ץ, ורבים שהתפללו טעו, אין לאדם להחזיק עצמו לבקי שיוציא עד שיחזיקוהו אחרים, ולכן נמנע ומסרב עד שיורד לפני התיבה וכמבואר בברכות (לד א) ובש"ע נ"ג (ס"ק ט"ז), ועיקרה לקיים אז תפלת הציבור וכמו שביארנו במק"א, אבל בזמנינו אין מוציאים הציבור, ורובם ככולם ראויים לש"ץ בימות החול, ואם בשבת נמנעים היינו מפני שאין להם קול ערב וכדומה, אבל מחזיקים את כולם במעלה דבקי ויודע ולא עלולים לטעות, ולכן בזמנינו אין חיוב לסרב דוקא ולעכב הציבור, ועיין מ"א סימן נ"ג (ס"ק כ') שמחלק כעין זה לענין יחיד שמעכב ש"ץ שלא שייך בזה"ז.

וביותר אני אומר שאפילו לא נחלק כמ"ש, ונימא שתמיד צריך סירוב ב"פ וכהפוסקים שלא חילקו בכך, במקום שרואה שאין רצים להיות ש"ץ והתפלה מתעכבת אסור לו לסרב, שמפורש במשנה המתפלל וטעה ומעמידין אחר במקומו לא יהא סרבן באותה שעה שאסור להתעכב, וגם כאן כשרואה שהציבור יתעכב ויש טירחא דציבורא לא יהא סרבן באותה שעה ויכול גם מעצמו לעלות שמזכה הרבים וזהו גופא זכות רבה מאד.

**Where to start**

1. **ספר כלבו סימן כז**

ולכך פירש רב עמרם ז"ל שיש לחזן לומר ישתבח בתפלת שחרית לפני התיבה מעומד כדי לומר עליו קדיש כך מצאתי...

1. **מגן אברהם סימן נג**

כל הט"ו שבחים שבישתבח מן שיר ושבחה וכו' עד מעתה יאמר בנשימ' אחת (של"ה):

1. **משנה ברורה סימן נג ס"ק א**

כל הט"ו שבחים שבישתבח מן שיר ושבחה עד מעתה יזהר מאד שלא להפסיק ביניהן והמפסיק עונשו גדול אבל א"צ שיהיה בנשימה אחת [ח"א בשם הגר"א וכן כתב הגרי"ע וכן משמע בזוהר תרומה דלא כשל"ה]:

1. **ספר האגור הלכות ברכות סימן צד**

השיב הראב"ד טעם על הקדישות שאומרים בתפלה. האחד אחרי פסוקי דזמרה שיש לשם הפסק דפסוקים. וקדיש אחר סיום תפלה מי"ח שהיא מצוה בפני עצמה ואינה דבוקה לאחריה. וקדיש אחר קריאת התורה כי היא מצוה בפני עצמה בכנסת. וקדיש אחר הקדושה והיא דבר שבקדושה. וקדיש אחר אמירת מזמור או פרק או אגדה או משנה כדאמרינן בסוטה עלמא קאי אקדושא דסדרא ואיהא שמיה רבה דאגדתא. וקדיש אחרי אשרי למנחה שהיא מצוה בפני עצמה כדאמר רבי אבינא כל האומר תהלה לדוד בכל יום מובטח לו שהוא בן העה"ב. וקדיש אחר ברכות ק"ש של ערבית כי תפלת ערבית רשות ויש שהולכין להם קודם י"ח ולא ישמעו קדיש. וקדיש לאחר תפלת ערבית שכבר נשלמה התפלה. ואין פוחתין מז' קדישות בכל יום והגאונים כתבו על שם שבע ביום הללתיך עכ"ל השבולי הלקט.

**How to start**

1. **שולחן ערוך אורח חיים הלכות ברכות השחר ושאר ברכות סימן נז סעיף א**

אומר שליח צבור: ברכו את ה' המבורך ועונים אחריו: ברוך ה' המבורך לעולם ועד, וחוזר ש"צ ואומר: ברוך ה' המבורך לעולם ועד. ונהגו שהש"ץ מאריך בברכו והקהל אומרים יתברך וישתבח וכו' בעוד שהוא מאריך בברכו (טור).

1. **רמב"ם הלכות תפילה ונשיאת כפים פרק ט הלכה א**

סדר תפלות הציבור כך הוא: בשחר כל העם יושבים ושליח ציבור יורד לפני התיבה ועומד באמצע העם ומתחיל ואומר קדיש וכל העם עונים אמן יהא שמיה רבא מברך לעלם ולעלמי עלמיא בכל כחן, ועונין אמן בסוף קדיש, ואחר כך אומר ברכו את יי' המבורך והם עונים ברוך יי' המבורך לעולם ועד, ומתחיל ופורס על שמע בקול רם והם עונים אמן אחר כל ברכה וברכה, והיודע לברך ולקרות עמו קורא עד שמברך גאל ישראל.

1. **טור אורח חיים הלכות קריאת שמע סימן נט**

כתב א"א ז"ל בתשובה ברכת יוצר אור וערבית אנו אומרים עם ש"צ בנחת כי אין אדם יכול לכוין תדיר עם ש"צ בשתיקה וגם אם היה מכוין לדברי ש"צ בשתיקה ובאמצע הברכה היה פונה לבו לדברים אחרים הרי הפסיד הכוונה כי הפסיק באמצעיתא אבל כשאדם קורא בפיו ואף אם קורא מקצתה בלא כוונה יצא וכשאני מגיע לסוף הברכה אני ממהר לסיים לענות אמן אחר ברכת החזן ע"כ...

1. **שולחן ערוך אורח חיים הלכות קריאת שמע סימן נט**

ברכת יוצר וערבית אומר עם השליח צבור בנחת. הגה: וימהר לסיים קודם שיסיים הש"צ ויענה אמן אחר ש"צ. (הגהת מיימוני פ"א מהלכות ברכות. רוקח סי' רי"ח) ומיהו אם לא אמרה, רק שמעה מש"צ, יצא, דברכות אלו הש"צ מוציא היחיד אף על פי שהוא בקי. מיהו אין הש"צ מוציא היחיד בפחות מי' (הר"י פ' מי שמתו) ולא יענה אמן אחר סיום הבוחר בעמו ישראל באהבה, משום דהוי הפסק (ועיין לקמן סי' ס"א)

1. **ביאור הלכה סימן נט סעיף ד ד"ה \* בנחת - ועיין**

בנחת - ועיין במ"ב. ונ"ל דלא אמר הרא"ש ד"ז כ"א בזמנו שהיו נוהגין עדיין העולם לצאת בברכת הש"ץ וכמו שכתב הגר"א ע"כ הוא שהחמיר ע"ע לאמר בפיו עם הש"ץ הוצרך לאמר בנחת שלא להגביה קולו כדי שלא לקלקל בזה לשארי אנשים השומעין ומכוונים לצאת בברכת הש"ץ וגם אפשר דמטעם זה היה ממהר לסיים הברכה ולענות אמן אחר הש"ץ כמו שמובא בטור כדי שלא לפרוש עצמו מן הצבור שצריכין כולן לכתחלה לענות אמן אחר הש"ץ ואפשר אף לעיכובא דבלא"ה לא יצאו בברכתו וכמו שכתב הר"י בפ' מ"ש והובא בסימן זה במג"א סק"ה מה שא"כ כהיום שנהוג שכ"א מברך לעצמו ברכת ק"ש:

1. **משנה ברורה סימן נט ס"ק כה**

סי' ס"א - בס"ג בהג"ה דשם נתבאר דגם בברכת הבוחר המנהג לסיים קודם הש"ץ ולענות אמן אחר הש"ץ וכמו שכתב בד"מ בסימן זה והטעם דברכות ק"ש אינן דומות לשאר ברכות המצות שהרי אין מברכין אקב"ו לקרות שמע אלא ברכות בפ"ע הן ותיקנו לברך אותם קודם ק"ש לכן אין חשש במה שמפסיק בינם לק"ש ועיין באחרונים שהעתיקו כולם את דברי הרמ"א לדינא דאם סיים ברכת הבוחר קודם הש"ץ יש לענות אמן אחר הש"ץ אך לכתחלה יותר טוב שיסיים בשוה עם הש"ץ ולא יצטרך לענות אמן אחריו ועיין בדה"ח שכתב דאין לענות אמן אחר ברכה אחרת בין אהבה רבה לשמע:

**How to end off גאל ישראל**

1. **בית יוסף אורח חיים סימן סו**

וגומר כל הברכה וחותם ברוך אתה יי' גאל ישראל ואומר אמן אפילו יחיד אחר ברכותיו וכו'. כן כתב הרא"ש בריש פרק שלשה שאכלו (סי' י) גבי הא דתני (מה:) העונה אמן אחר ברכותיו הרי זה משובח דאוקימנא דהיינו בבונה ירושלים שר"ח וה"ג (י ע"ד) פירשו דלאו דוקא נקט בונה ירושלים אלא הוא הדין כל סיום ברכה כעין ישתבח וכן יהללוך וסוף י"ח ברכות וכן אמן אחר גאל ישראל ואין בזה הפסק כיון דצריך הוא לאומרו וכן פירש רש"י (ד"ה הא בבונה) בבונה ירושלים שהיא סוף הברכות הרי זה משובח וכן בסוף ברכות דק"ש שחרית וערבית וכן דעת ה"ר יונה ז"ל (לג: ד"ה הא) אבל הרמב"ם כתב בפרק א' מהלכות ברכות (הי"ח) שאין עונה אמן אלא אחר שאומר שתי ברכות או יותר בסוף וא"כ אחר גאל ישראל דשחרית אינו עונה אמן לפי שאין שם אחר ק"ש אלא ברכה אחת בלבד וכן כתב ה"ר יונה ז"ל בשמו... ועכשיו נהגו העולם שלא לענות אמן אחר גאל ישראל ולאו משום דסברי כהרמב"ם דאם כן לא היה להם לענות אמן אחר ישתבח ולא אחר יהללוך אלא טעמא משום דחשבי ליה הפסק בין גאולה לתפלה וכבר כתבתי בסימן נ"א שעל פי הזוהר נהגו שלא לומר אמן אחר גאל ...

1. **שולחן ערוך אורח חיים הלכות קריאת שמע סימן סו** **סעיף ז**

אינו אומר אמן אחר גאל ישראל משום דהוי הפסק. הגה: וי"א דעונין אמן, וכן נוהגין לענות אחר הש"ץ. אבל אם התפלל לבד אין עונין אמן, כדלקמן סימן רט"ו (טור).

1. **מגן אברהם סימן סו ס"ק יא**

וי"א דעונין כו'. והמדקדקים ממתינים בצור ישראל כדי לענות אמן ובס"ט משמע שיש להמתין בשירה חדשה, ונ"ל דאם ירצה יוכל לכוין לסיים עם הש"ץ ואז אינו מחויב לענות אמן ע' סי' נ"ט ס"ד:

1. **לבושי שרד אורח חיים סימן סו**

עיין סימן נ"ט סעיף ד'. כוונתו, דשם כתוב [שיסיים] קודם שיסיים הש"ץ כדי שיענה אמן, משמע דאם מסיים בשוה עם הש"ץ אין עונה אמן. ותימא דהא כתב המג"א סימן נ"א ס"ק ב' דאם סיים בשוה עם הש"ץ ישתבח ודכוותה עונה אמן, כיון דיש פוסקים דעונה עליהם אמן אחר ברכת עצמו, ע"ש. אם כן הוא הדין אחר גאל ישראל דפסק הטור בסימן זה דעונה אמן אחר ברכת עצמו, וכן ראיתי שהרגיש בזה פרי מגדים ז"ל. ולכן נראה לענ"ד דאין לנהוג כן, אלא יסיים גאל ישראל קודם הש"ץ ויתחיל התפלה, ואף על גב דכתב אליה רבה [שם] שראוי להתחיל תפלת י"ח עם הש"ץ והקהל בשוה, נראה לי דלא אמר זאת רק לסתור המדקדקים שבמג"א, ור"ל דכשהש"ץ והקהל מתחילין תפלת י"ח אין ראוי שהוא יאמר שירה חדשה או צור ישראל, אבל אם הוא מתחיל התפלה מעט קודם הש"ץ והקהל אין קפידא. [ו]אפילו אם תאמר דגם בהא קפדינן, מכל מקום [אם] בעת שהש"ץ מתחיל ברוך אתה ד' גאל ישראל הוא מתחיל ד' שפתי תפתח נראה לענ"ד דודאי ליכא קפידא, דאין ניכר כלל הקדמתו:

1. **מחצית השקל אורח חיים סימן סו ס"ק יא**

ויש אומרים דעונין כו'. עיין סימן נ"ט סעיף ד'. דמהאי טעמא יזהר לסיים הברכה קודם הש"ץ כדי שיוכל לענות אמן, משמע אם סיים עם הש"ץ אינו עונה אמן. ועיין לעיל סימן נ"א ס"ק ב' במ"א, וצ"ל כיון דהוא בין גאולה לתפלה סמך על הוראת הזקן שלא להפסיק לענות אפילו כהאי גוונא, ע"ש:

1. **רשימות שיעורים (רי"ד סולובייצ'יק) מסכת ברכות - הערות דף ב עמוד א הערה 9**

ועיין רמב"ם (פ"ט מהל' תפלה ה"א) וז"ל ומתחיל ופורס בקול רם וכו' עכ"ל, ואזיל לשיטתו דחל קיום מיוחד דקריאת שמע דהציבור ומשו"ה צריך לברך ברכות קריאת שמע ולומר קריאת שמע דוקא בקול רם. ולפי"ז יש להעיר דלשיטת הרמב"ם צריך החזן לומר את המילים גאל ישראל בקול רם דהפורס צריך לומר כל הברכות בקול רם, ולפי הרמב"ם צריך הציבור לענות אמן אחר ברכת גאל ישראל בכדי לקיים קיום ברכות ק"ש דציבור. ולשיטת הרמב"ן והגר"א אין עונים אמן, כדי שלא להפסיק בין גאולה לתפלה. ואמר רבנו זצ"ל דמ"מ כדי לצאת שיטת הרמב"ם נראה שהחזן יאמר גאל ישראל בקול רם והציבור יאמרו אתו מלה במלה ולא יצטרכו לענות אמן בין גאולה לתפלה.

**Beginning חזרת הש"ץ**

1. **תלמוד בבלי מסכת ברכות דף ד עמוד ב**

מתיב מר בריה דרבינא: בערב מברך שתים לפניה ושתים לאחריה; ואי אמרת בעי לסמוך, הא לא קא סמך גאולה לתפלה, דהא בעי למימר השכיבנו! אמרי: כיון דתקינו רבנן השכיבנו, כגאולה אריכתא דמיא. דאי לא תימא הכי - שחרית היכי מצי סמיך? והא אמר רבי יוחנן, בתחלה אומר: ה' שפתי תפתח, ולבסוף הוא אומר: יהיו לרצון אמרי פי! אלא: התם כיון דתקינו רבנן למימר ה' שפתי תפתח - כתפלה אריכתא דמיא, הכא נמי, כיון דתקינו רבנן למימר השכיבנו - כגאולה אריכתא דמיא.

1. **שולחן ערוך אורח חיים הלכות תפלה סימן קכ**ג **סעיף ו**

כשיחזור ש"צ התפלה, יאמר ג"כ: ה' שפתי תפתח; (אבל אינו אומר בסוף התפלה יהיו לרצון) (ד"ע וב"י בשם אוהל מועד).

1. **ט"ז אורח חיים סימן קכג ס"ק ט**

אבל אינו אומר בסוף. נר' טעם לזה דבשלמא ה' שפתי תפתח צריך שיאמר כדי שיעזור לו הש"י ליתן לו כוונת הלב להתפלל אבל אחר התפלה שהוא מתפלל בשביל אחרים לא שייך לומר והגיון לבי כי לא התפלל על עצמו אלא היה צ"ל והגיון לב השומעים התפלה ואין זה בנוסח הפסוק ובלבוש נתן טעם לפי שיתפלל עוד אחר זה וקשה דא"כ יחיד נמי:

1. **מגן אברהם סימן קכג ס"ק יד**

יהיו לרצון. דסומך על תתקבל צלותהון ובשל"ה כתוב לומר יהיו לרצון:

1. **משנה ברורה סימן קכג ס"ק כא**

אינו אומר וכו' - דסומך על תתקבל צלותהון שאומר לבסוף ובשל"ה כתב לומר יהיו לרצון וכתב הגר"א ודברי השל"ה עיקר:

1. **משנה ברורה סימן קיא ס"ק י**

חוזר וכו' - דפסוק זה הוא שייך לתפלה וכנ"ל וטוב שיאמרנו בלחש אבל שאר פסוקים א"צ לומר ואם רצה לומר רשאי.

1. **תשובות והנהגות כרך ג סימן מ**

ונראה פשוט שלדבריהם צריך לומר ה"יהיו לרצון" וכן ד' שפתי תפתח בקול רם כהספרדים, שאם אומר בלחש לא נקרא תפלת הש"ץ כלל אלא כתפלת יחיד לעצמו בסוף, וא"כ חסר בשלימות התפלה, דמה שאומר הש"ץ ביחיד לא נקרא תפלת הש"ץ, ומקלקל בכל חזרת הש"ץ, שהתקנה היתה לחזור התפלה כולה בקול רם ואז יצאו, וכיון שלא אמר בקול רם ביטל עיקר התקנה, וע"כ אמינא שראוי לומר יהיו לרצון בקול רם, ורבינו הגר"א זצ"ל בביאורו ס"ס קס"ג הסכים להשל"ה שמביא במ"א שם שיאמר הש"ץ יהיו לרצון בסוף התפלה, ונראה כוונתו כדמשמע בגמ' ברכות הנ"ל שזהו מגוף התפלה, וכדציינה שם קודם לכן, וע"כ לא שייך לומר בלחש, שאז אינו תפלת הציבור כלל שענינה בקול רם, וכן מצאתי בדמשק אליעזר על הגר"א שם, לומר יהיו לרצון אחר התפלה "בקול רם" עכ"ל. וזהו הלכתא רבתא בס"ד ליזהר שהש"ץ יאמר בקו"ר יהיו לרצון וכן ד' שפתי תפתח. [וימתין הש"ץ בסיום שמונה עשרה עד שהציבור יענו אמן, ששייך עוד לברכה ששומע עניית אמן שבזה מעולה טפי, ורק אח"כ יאמר יהיו לרצון]. וכן נהגו אצלינו בבית הכנסת הגר"א בהר נוף כהגר"א ואנו מדקדקים שהש"ץ יאמר בקול ד' שפתי תפתח ולגמור בקול רם יהיו לרצון אמרי פי.

**Taking 3 steps**

1. **שולחן ערוך אורח חיים הלכות תפלה סימן קכג סעיף ה**

גם ש"צ צריך לפסוע ג' פסיעות כשמתפלל בלחש, וכשיחזור התפלה בקול רם א"צ לחזור לפסוע ג' פסיעות. (אם לא התפלל בלחש רק בקול רם, פוסע ג' פסיעות אחר תפלתו שבקול רם) (אבודרהם).

1. **משנה ברורה סימן קכג ס"ק יח**

בקול רם א"צ - דסומך על הפסיעות של הקדיש שאחר ובא לציון אף על פי שמפסיקין בקריאת התורה והלל ואבינו מלכנו כולהו לסדר התפלה באים וקדיש של אחריהם חוזר עיקר על תפלת י"ח [תרומת הדשן] ומכאן דקדקו האחרונים דאין לש"ץ לדבר ביני וביני בשיחה [שלא מעניני תפלה] כי הקדיש חוזר על התפלה:

1. **נפש הרב עמוד קכט**

אכן מנהג רבינו היה, שרק ביום שאומרים קדיש תתקבל תיכף ומיד בגמר חזרת הש"ץ (מבלי להפסיק בינתיים בתחנון וכו'), אז יש לו להחזן לסמוך על ג' הפסיעות שבסוף הקדיש. אבל כשמפסיקים בדברים אחרים בינתיים, יש לו להחזן לפסוע לאחוריו אחרי גמר חזרת הש"ץ (לאחר שיאמר יהיו לרצון בקול רם).

**Waiting for the Rabbi**

1. **שולחן ערוך אורח חיים הלכות תפלה סימן קכד סעיף ג**

קהל שהתפללו וכולם בקיאים בתפלה, אעפ"כ ירד ש"צ וחוזר להתפלל, כדי לקיים תקנת חכמים. הגה: ואם יש יחידים בקהל מאריכין בתפלתן, אין לש"צ להמתין עליהם אפי' היו חשובי העיר; וכן אם היה מנין בבהכ"נ, אין להמתין על אדם חשוב או גדול שעדיין לא בא (בנימין זאב סי' קס"ח).

1. **משנה ברורה סימן קכד ס"ק יג**

חשובי העיר - מפני טורח הציבור ועכשיו נהגו שהש"ץ ממתין עד שיסיים האב"ד את תפלתו לפי שרוב האנשים מתפללין במרוצה והמתפלל מלה במלה לא יוכל לומר קדושה עם הצבור לכן ממתינים כי הם עושים שלא כדין לפיכך אם אין אב"ד בעיר ה"ה דימתינו על המתפלל מלה במלה אבל כשמאריך אין להמתין עליו וכמ"ש על ר"ע כשהיה מתפלל עם הצבור היה מקצר ועולה. ומי שצריך להאריך וירא שיתלוצצו עליו יכול לילך לאחוריו בשעה שמתחיל הש"ץ אף על פי שעדיין לא גמר תפלתו ויחזור למקומו ויגמור. ובכל זה אם כונתו לש"ש בזה שפיר דמי [פמ"ג]:

**Saying קדושה**

1. **שולחן ערוך אורח חיים הלכות תפלה סימן קכה**

אין הצבור אומרים עם ש"ץ נקדישך, אלא שותקין ומכוונין למה שש"צ אומר עד שמגיע לקדושה, ואז עונים הציבור קדוש.

1. **משנה ברורה סימן קכה ס"ק א**

אין הצבור וכו' - הטעם דניתקן שש"ץ יאמרנו בשביל הקהל ויהיה שלוחם...

1. **ערוך השולחן אורח חיים סימן קכה סעיף ב**

והנה רבינו הב"י כתב אין הציבור אומרים עם הש"ץ נקדישך אלא שותקין ומכוונין למה שש"ץ אומר עד שמגיע לקדושה ואז עונים הציבור קדוש עכ"ל וזהו מטעם שבארנו שהש"ץ מכינם ומזמינם לומר קדוש וכשם שאין הציבור אומרים יתגדל ויתקדש אלא מתחילין מיהא שמיה רבה כמו כן בקדושה הצבור צריכין להתחיל מן קדוש ולא לומר נקדישך וכן יש עדיין במקצת מקומות המנהג כן אבל בכל מדינתינו אומרים הציבור ג"כ נקדישך או נקדש ואין קפידא בזה ואנחנו כולנו מזמינים עצמינו לקדושה ולפ"ז היה לנו לומר גם לעומתם ברוך יאמרו וכן ובדברי קדשך וכו' וזה אין אנו נוהגים [עב"י וט"ז] וי"ל דרק קודם הקדושה אנו מזמינים עצמינו אבל בתוך הקדושה אין רצונינו להפסיק בהכנת הקדושה ודי בהש"ץ לבדו [ואין לשאול על מה שמתחילים בקדוש שהוא באמצע הפסוק דכבר בארנו בס"ס נ"א דבקדושה אין חשש ע"ש]:

1. **שו"ת אגרות משה אורח חיים חלק ג סימן ד**

ובאחד שעומד באמצע התפלה שצריך לשתוק כשאומר הש"צ קדושה צריך לשמוע כשאומר הש"צ בעצמו דתרי קלי לא משתמעי ובפרט כשכל הצבור אומרים ביחד, ולכן יש להנהיג שהש"צ יאמר הקדושה בקול רם אחר שיאמרו הצבור בעצמו כדי שישמעו אלו שעומדים באמצע התפלה, ולשמוע מאחד מהצבור שעומד אצלו ושומע מה שאומר לא יצא אם לא שיודיענו קודם התפלה שיכוין להוציאו כי לרמוז לו בתפלה אסור, אבל מהש"צ יוצא אף שבזמננו אין הש"צ מוציאו מ"מ כיון שנתקן להוציא הוי סתם דעתו לעשות כהתקנה שהוא ממילא כנתכוין להוציא אם יש לאחד צורך לצאת אף שהוא אינו יודע מזה.

**מודים דרבנן**

1. **משנה ברורה סימן קכז ס"ק ג**

ואומרים וכו' - ואין הש"ץ צריך להמתין עד שיסיימו הצבור מודים דרבנן אלא מתפלל כדרכו:

1. **טור אורח חיים הלכות נשיאת כפים ונפילת אפים סימן קכח**

ובשעה שמברכין אין לעם לומר שום פסוקים דגרסינן בסוטה בפרק ואלו נאמרים (לט ב) בשעה שמברכין העם מה הם אומרים ברכו את ה' המבורך ומסקינן (שם מ א) דלא למימרינהו כלום יש עבד שמברכין אותו ואינו מאזין פי' שאינו מכוין לברכה שמברכים אותו ואם היו אומרים הפסוקים לא היו יכולין לכוין לברכה הילכך אין לומר שום פסוק אלא יש לשתוק לכוין לברכה: